Publication: Magyar Közlöny
Issue: MK-2003-62 (Year: 2003, Number: 62)
Era: 1990-2004
Section: valamint az egyházakról szóló 1990. évi IV. törvény
Paragraph Index: 185

3.M.554/1998/9. számú végzésével a pert megszüntette. Az 1999. október 12-én meghozott végzés indokolása szerint az egyházi alkotmány 9. § (1) bekezdése szerint az egyház alkalmazásában álló lelkészi képesítésû és jellegû személyek szolgálati viszonya és felelõssége tekintetében az egyházi törvények rendelkezései szerint kell eljárni. Az Ltv. 15. § (1) bekezdése úgy rendelkezik, hogy az állam az egyháztól elválasztva mûködik [Alkotmány 60. § (3) bekezdés]. A (2) bekezdés szerint az egyház belsõ törvényeinek, szabályainak érvényre juttatására állami kényszer nem alkalmazható. Mindezekbõl következõen a törvényes hatáskörében eljáró egyházi szervek határozatait a bíróság nem bírálhatja felül, és nem dönthet az ilyen határozatok jogellenes voltára alapított kárigény tárgyában sem. A munkaügyi bíróság értelmezése szerint az egyházi alkotmány 9. §-ában írt jogszabályi rendelkezések nem anyagi jogszabályok, hanem — az Ltv. 15. §-a alapján — eljárásjogi szabályok. Ebbõl következõen az egyházi alkotmány rendelkezései kizárólag akkor irányadók, ha az Egyház, illetõleg annak szervei alkalmazzák. Ebbõl következõen sem fogadható el a Zsinati Bíróságnak az a megállapítása, mely szerint a törvények, illetõleg belsõ szabályzatok más bíróságra is vonatkoznak. Ez ellentétes ugyanis a jogszabályok közzétételére vonatkozó rendelkezésekkel, mely szerint azok a jogszabályok bírnak kötelezõ érvénnyel (a továbbiakban: Jat.) 1. §, 11. §, 14. § (1) bekezdése]. A munkaügyi bíróság rámutatott még arra is, hogy az indítványozó az Egyházkerületnél volt „bekebelezve” és az Egyetemnél — „választása alapján szolgálati viszonyban” — látta el az egyetemi tanári tevékenységet. Az indítványozónak így munkaviszonya az alperesekkel nem keletkezett. 2003/62. szám 1.7. A Hajdú-Bihar Megyei Bíróság mint másodfokú bíróság 2.Mf.21.703/1999/3. számú végzésével az elsõ fokon eljárt munkaügyi bíróság végzését helybenhagyta. Az indokolásában a megyei bíróság rámutatott: az állam és az egyház elválasztásának alkotmányos alapelve folytán az egyház belsõ jogalkotásának rendelkezésein alapuló igényeit az egyház szolgálatában álló lelkészi képesítésû és jellegû személy csak az államtól elválasztott egyházi bíróság fórumrendszerében érvényesítheti; állami kényszer nem alkalmazható, azaz világi bíróság — s ezek közé tartozik a munkaügyi bíróság is — egyáltalán nem járhat el [Ltv. 15. § (1) és (2) bekezdése, az egyházi alkotmány 9. §

Source: https://magyarkozlony.hu/hivatalos-lapok/ad6b1accf4d604879af30d80fa1e3ada0cfddc86/dokumentumok/9502abf5f901f74edfffc82a12930d608c2abc8d/letoltes